
ΑΘΗΝΑ 

25 ΦΕΒΡΟΥΑΡΙΟΥ 1988 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

34 


ΔΙ ΑΤΑΓΜΑ ΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘΜ. 78 

Καθορισμός των όρων και προϋποθέσεων ίδρυσης και λειτουργίας συ¬ 
νεργείων συντήρησης και επισκευήν αυτοκινήτων, μοτοσυκλετών 
και μοτοποδηλάτων, καθώς και της διαδικασίας χορήγησης αδειών 
ίδρυσης και λειτουργίας αυτών, 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6 του Ν. 1575/1985 «προϋποθέσεις 
άσκησης του επαγγέλματος του τεχνίτη αυτοκινήτων, μοτοσυκλετών 
και μοτοποδηλάτων και όροι λειτουργίας των συνεργείων των οχημά¬ 
των αυτών» (ΦΕΚ 207). 

2. Την αριθ. Υ 1436/15,10.1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

3. Την Υ 1321/25.9.1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Βιομηχανίας, Ενέρ¬ 
γειας και Τεχνολογίας Κώστα Παπαναγιώτου» (ΦΕΚ Β' 531). 

4. Την αριθ. 705/1987 γνωμοδότηση του Συμβουλίου της Επικρά¬ 
τειας, με πρόταση του Υπουργού Μεταφορών και Επικοινωνιών, του 
Αναπληρωτή Υπουργού Περιβάλλοντος, Χωροταξίας και Δημοσίων 
Έργων και του Αναπληρωτή Υπουργού Βιομηχανίας, Ενέργειας και 
Τεχνολογίας, αποφασίζουμε: 

Άρθρο 1. 
θέση Συνεργείων 

1. Κρίνεται κατάλληλη μια θέση για την ίδρυση, μετεγκατάσταση 
και λειτουργία συνεργείου συντήρησης και επισκευής αυτοκινήτων, μο¬ 
τοσυκλετών και μοτοποδηλάτων του άρθρου 1 του Ν. 1575/1985 
(ΦΕΚ 207), εφόσον συντρέχουν οι ακόλουθες προϋποθέσεις: 

α) Το κτίριο όπου θα εγκατασταθεί το συνεργείο δεν βρίσκεται σε πε- 
ριοχή μέσα στην οποία απαγορεύεται από τις εκάστοτε ισχύουσες πολευ - 
δομικές διατάξεις και από τις διατάξεις περί εγκαταστάσεως, εκσυγχρο¬ 
νισμού και μετεγκαταστάσεως βιοτεχνικών μονάδων, η ίδρυση και με¬ 
τεγκατάσταση συνεργείων. 

β) Το κτίριο όπου θα εγκατασταθεί το συνεργείο διαθέτει την προβλιι- 
πόμενη από το άρθρο 13 ελάχιστη ωφέλιμη επιφάνεια, το ελάχιστο ύψος 
των 2,70 μέτρων από το δάπεδο μέχρι την οροφή, χώρους υγιεινής κο:ι 
νιπτήρες, Ψ.ά. κ,λπ., αποθήκη υλικών, ωφέλιμης επιφάνειας τουλάχι¬ 
στον 10,00 τετραγωνικών μέτρων και ιδιαίτερο διαμέρισμα για τη φύ¬ 
λαξη των ενδυμάτων του προσωπικού, με ανάλογο αριθμό ιματιοθηκών 
μεταλλικής κατασκευής. 

γ) Δε.ν υπάρχει στάση λεωφορείων ή άλλων συγκοινωνιακών μέσων 
σε απόσταση μικρότερη των 10 μέτρων. Η απόσταση αυτή μετριέτοιι 
μεταξύ της στάσης και του μέσου της εισόδου του συνεργείου. Στις περι¬ 


πτώσεις αυτές η στάση μετατοπίζεται όπου αυτό είναι εφικτό, με φρο¬ 
ντίδα του αρμόδιου φορέα. 

2. Απαγορεύεται η ίδρυση και λειτουργία συνεργείου στις ακόλουθες 
περιπτώσεις: 

α) Όταν γειτνιάζει άμεσα με σχολείο, βρεφονηπιακό σταθμό, γηρο¬ 
κομείο . νοσοκομείο ή κλινική. Η γιιτνίαση συνεργείου με σχολείο, νοσο¬ 
κομείο, κλινική, βρεφονηπιακό σταθμό ή γηροκομείο χαρακτηρίζεται 
ως άμεση, εφόσον μεταξύ του περιγράμματος του συνεργείου και του 
κτιρίου του σχολείου, νοσοκομείου, της κλινικής, βρεφονηπιακού σταθ¬ 
μού ή γηροκομείου δεν παρεμβάλλεται δρόμος ή ακίνητο καλυμμένο ή 
ακάλυπτο πλάτους μεγαλύτερου των 10 μέτρων. 

β) Σε κτίρια ή οικόπεδα που έχουν πρόσοψη σε χώρους εκκλησιών ή 
κοινής χρήσης (ως πλατεία, πράσινο, πεζόδρομος). 

γ) Σε απόσταση μικρότερη των 20 μέτρων από το πλησιέστερο ση¬ 
μείο αντλιών καυσίμων, φρεατίου δεξαμενών καυσίμων και εξαέρωσης 
αυτών. Η μέτρηση γίνεται από τ<: πλησιέστερο άνοιγμα του συνεργείου 
μέσα στο οποίο χρησιμοποιείται φλόγα οξυγόνου ή ηλεκτροσυγκόλλη¬ 
σης κ.λπ. 

δ) Σε κτίρια με υπερκείμενους και υποκείμενους ορόφους, εφόσον από 
τον κανονισμό του πολυώροφου κτιρίου απαγορεύεται η ίδρυση και λει¬ 
τουργία τέτοιας εγκατάστασης και σύμφωνα με τις διατάξεις του άρ¬ 
θρου 5 του Ν. 1577/1985 «Γενικός Οικοδομικός Κανονισμός» 
ε) Για την περίπτωση των συνεργείων της παρ. 14 του άρθρου 13 
πρέπει να τηρούνται εκτός των παραπάνω και οι παρακάτω αποστάσεις: 

αα) 45 μέτρα από τον άξονα διαδρόμου δουλειάς διέλευσης γραμμών 
μεταφοράς ηλεκτρικής ενέργειας τάσης 66.000 νθΕΤ5 και άνω όπως 
και σταθμών ιδιοπαραγωγής ή 30 μέτρα από εναέριες ηλεκτρικές 
γραμμές κατώτερης των 66.000 νΟί,ΤΒ. 

ββ) 20 μέτρα από αποθήκες εύφλεκτων ή εκρηκτικών υλών, 
γγ) 100 μέτρα από τα σύνορα των οικοπέδων: παιδικών σταθμών, 
κατασκηνώσεων, περιφραγμένων χώρων άθλησης, σωφρονιστικών 
ιδρυμάτων και νεκροταφείων, κινηματογράφων, θεάτρων, κέντρων δια¬ 
σκέδασης, κλειστών γυμναστ»|ρ'ιων, δημοσίων υπηρεσιών, τερματικών 
σταθμών υπεραστικών λεωφορείων ή τραίνων και αεροδρομίων. 

δδ! 45 μέτρα από εγκατάσταση, της οποίας η λειτουργία προϋποθέ¬ 
τει χρήση φλόγας ή ηλεκτροσυγκόλλησης. Προκειμένου περί εστιών 
εστιατορίων και λεβητοστασίων κεντρικών θερμάνσεων, εφόσον αυτές 
εγκαθίστανται μέσα σε ιδιαίτερο διαμέρισμα, χωρίς να έχει άμεση επι¬ 
κοινωνία μα το χώρο του συνεργείου, η απόσταση μπορεί να είναι μικρό¬ 
τερη από 45 μέτρα και μέχρι 30 μέτρα. 

εε) 150 μέτρα από γήπεδα χωρητικότητας πάνω από χίλια (1.000) 
άτομα, νοσηλευτικά ιδρύματο: και στρατόπεδα. 

Η μέτρηση των παραπάνω αποστάσεων γίνεται από το πλησέστερο 
σημείο του περιγράμιματος του συνεργείου. 

Άρθρο 2 
Κτίριο 

1. Με την επιφύλαξη των δι ι ,άξεων της παρ. 14 του ά υρου 13. το 
κτίριο του συνεργείου μπορεί ν». περιλαμβάνω αίθουσες εργασίας ισο- 

γειες, διώροφες ή πολυώροφες (χώρος κύριας χρήσης κατά την έννοια 

Γ.Ο.Κ.). 

2. Ισόγεια θεωρείται η αίθουσα εργασίας συνεργείου, που είναι σύμ¬ 
φωνα με τις διατάξεις του Γ.Ο.Κ. 

3. Σε συνεργεία μπροστά από τα οποία και εσωτερικά του πεζοδρο¬ 
μίου υπάρχει ιδιωτικός χώρος, ο οποίος μπορεί να χρησιμοποιηθεί για 
τη στάθμευση των οχημάτων, απαγορεύεται η εκτέλεση οποιασδήποτε 
εργασίας σε αυτόν, εφόσον προκαλείται όχληση των περίοικων. Επίσης 
απαγορεύεται η στάθμευση στο πεζοδρόμιο και κάθε επισκευή οχημά¬ 
των επάνω στο πεζοδρόμιο ή στο κατάστρωμα του δρόμου. 

4. Η κατασκευή του κτιρίου, γενικά, πρέπει να είναι σύμφωνη με τις 
εκάστοτε ισχύουσες διατάξεις για ηχομονώσεις. Οι εγκαταστάσεις του 
συνεργείου πρέπει να είναι τέτοιες, ώστε να αποκλείεται η μεταβίβαση 
προς τα γειτονικά κτίρια ή τους ορόφους του ίδιου κτιρίου, κραδασμών 
και θορύβων που προκαλούνται από τη λειτουργία του συνεργείου. Ο εκ- 
πεμπόμενος συνολικά θόρυβος θα πρέπει να μην υπερβαίνει τα ανώτατα 
όρια που καθορίζονται από το άρθρο 2 παρ. 5 του Π.Δ. 1180/1981 
(ΦΕΚ 293) ή από άλλες σχετικές διατάξεις. 

Άρθρο 3 
Στέγη - Δάπεδο 

1. Τα στοιχεία των φορέων της στέγης και η επικάλυψη αυτής πρέπει 
να είναι από άκαυστο υλικό. 

2. Το δάπεδο του κτιρίου πρέπει να διαθέτει επιφάνεια επίπεδη, ορι¬ 
ζόντια κα σκληρή, είτε εκ κατασκευής είτε με επίστρωση, η οποία και να 
είναι λεία, κατά το δυνατό, ώστε να είναι ευχερής ο καθαρισμός της. 

Άρθρο 4 
Αποχευτεύσεις 

1. Το συνεργείο πρέπει να διαθέτει πλήρες και ικανό αποχετευτικό 
σύστημα, κατασκευασμένο σύμφωνα με τους ισχύοντες κανονισμούς. 

2. Το αποχετευτικό δίκτυο μέσα στο συνεργείο πρέπει να είναι εφο¬ 
διασμένο με επαρκή αριθμό κατάλληλων φρεατίων και σιφωνίων δαπέ¬ 
δου. 

Άρθρο 5 
Ανοίγματα 

1. Τυχόν ανοίγματα σε φωταγωγούς κατασκευάζονται από μεταλ¬ 
λικό σκελετό, διπλό τζάμι και με τρόπο που να παραμένουν μόνιμα κλει¬ 
στά. 

2. Οι πόρτες και τα πλαίσια των παραθύρων, φεγγιτών κ.λπ., πρέπει 
να είναι κατασκευασμένα από άκαυστο υλικό. Ανάλογα με τη θέση των 
παραθύρων, μπορεί να επιβάλλεται η χρήση κρυστάλλων εξοπλισμένων 
με μεταλλικό πλέγμα ή κρυστάλλων με ανάλογες ιδιότητες, ιδιαίτερα 
στις περιπτώσεις που δεν υπάρχει προστέγασμα (μαρκίζα) στην ή στις 
προσόψεις του κτιρίου κάτω από το παράθυρο. 

Άρθρο 6 

Επικοινωνία μεταξύ ορόφων 

Η άνοδος και η κάθοδος οχημάτων σε αίθουσες εργασίας που βρίσκο¬ 
νται σε όροφο ή η προσπέλαση σε υπόγειο βοηθητικό χώρο (αναμονή αυ¬ 
τοκινήτων, αποθήκευση υλικών) μπορεί να γίνεται είτε με ανόδους - κα¬ 
θόδους με κλίση (ΚΑΜΡΕ5) είτε με ανελκυστήρες ηλεκτρικούς ή υδραυ¬ 
λικούς. 

Άρθρο 7 
Επίπεδα με κλίση 

1. Η κλίση των ανόδων - καθόδων σε σχέση με το οριζόντιο επίπεδο 
δεν υπερβαίνει το 17%. Οι επιφάνειες δαπέδου με κλίση, που βρίσκο¬ 
νται μπροστά από τις εισόδους - εξόδους των συνεργείων ή μέσα σ’ αυτά, 
σε μήκος τουλάχιστον 5 μέτρων, δεν πρέπει να έχουν κλίση μεγαλύτερη 
του 7%. Σε περίπτωση κατασκευής επιπέδου με κλίση σε ακάλυπτο 
χώρο, η κλίση του επιπέδου σ’ όλο το μήκος του και μέχρι της ρυμοτομι¬ 
κής ή οικοδομικής γραμμής δεν επιτρέπεται να είναι μεγαλύτερη του 

2. Το δάπεδο των ανόδων - καθόδων με κλίση πρέπει να παρουσιάζει 
ανώμαλη επιφάνεια για επίτευξη μεγαλύτερης πρόσφυσης στην άνοδο 
και κάθοδο των οχημάτων. 

3. Το πλάτος του καταστρώματος των ανόδων - καθόδων με κλίση 


πρέπει να είναι 3.00 μέτρων τουλάχιστο. Οι ελικοειδούς μορφής άνοδοι 
- κάθοδοι, πρέπει να έχουν ακτίνα καμπυλότητας 6,50 μέτρων τουλάχι¬ 
στο, που μετριέται από το εξωτερικό ακραίο σημείο του ελεύθερου κατα¬ 
στρώματος, η δε επιφόινεια αυτών πρέπει να έχει εγκάρσια κλίση 3% 
μέχρι 5%. 

4. Προς τη μία τουλάχιστον πλευρά και πέραν του καταστρώματος 
με κλίση κατασκευάζεται πεζοδρόμιο πλάτους 0,50 μέτρων για την 
άνοδο και κάθοδο του προσωπικού του συνεργείου. Το πεζοδρόμιο αυτό 
παρουσιάζει αναλόγως ανώμαλη επιφάνεια για την ακίνδυνη χρήση 
του. 

5. Οι ανοικτές πλευρές των ανόδων - καθόδων με κλίση φέρουν προ¬ 
στατευτικό κιγκλίδωμα ή τοιχίο με οπλισμένο σκυρόδεμα ανάλογης 
αντοχής σε τυχόν κρούσεις. 

6. Η θέση της επικλινούς επιφάνειας ανόδου - καθόδου μέσα στο συ¬ 
νεργείο επιλέγεται έτσι ώστε ν’ αποκλείεται η ενόχληση οποιασδήποτε 
μορφής των κατοικούντων γύρω από το συνεργείο, είτε από το θόρυβο 
είτε από κραδασμούς. 

Άρθρο 8 
Φωτισμός 

1. Για όλους τους ισόγειους και ανώγειους χώρους του συνεργείου 
προβλέπεται κατάλληλος φυσικός φωτισμός που επιτυγχάνεται με ανά¬ 
λογα μέσα (φωταγωγοί και παράθυρα) και σύμφωνα με τις διατάξεις 
του Γ.Ο.Κ. 

2. Ο ηλεκτρικός φωτισμός του συνεργείου είναι απαραίτητος. Τα φω¬ 
τιστικά σημεία προβλέπονται σε κατάλληλες θέσεις και σε ικανό αριθμό, 
ώστε να επιτυγχάνεται, κατά το δυνατό, ομοιομορφία φωτισμού και 
επαρκής φωτιστική ένταση. 

3. Η ηλεκτρική εγκατάσταση είναι στεγανού τύπου και σύμφωνα με 
τους ισχύοντες, για τις εσωτερικές ηλεκτρικές εγκαταστάσεις, κανονι¬ 
σμούς. 

4. Οι λαμπτήρες που χρησιμοποιούνται περικλείονται με κατάλληλο 
προστατευτικό κάλυμμα ή πλέγμα ανάλογα με τη θέση τους. 

5. Η χρήση φορητών ηλεκτρικών λυχνιών (μπαλαντέζας) είναι επι¬ 
τρεπτή υπό τον όρο ότι το ηλεκτρικό ρεύμα, που τις τροφοδοτεί είναι χα¬ 
μηλής τάσης (42 βολτ), οι δε λυχνίες θα περικλείονται με προστατευ¬ 
τικό πλέγμα. 

6. Για τις εγκαταστάσεις εναποθήκευσης εκκρηκτικών ή ευφλέκτων 
υλών έχουν εφαρμογή τα εκάστοτε ισχύοντα για την ίδρυση και λειτουρ¬ 
γία πρατηρίων υγρών καυσίμων και διανομής αερίου ΟΡΕ (ΕΡΟ). 

Άρθρο 9 
Αερισμός 

1. Για όλες τις αίθουσες του συνεργείου προβλέπεται επαρκής ανανέ¬ 
ωση του αέρα, ανάλογα με το είδος του συνεργείου, ώστε να μην υφίστα- 
ται ο κίνδυνος συσσώρευσης ατμών βενζίνας ή χρώματος, για τις περι¬ 
πτώσεις βαφείων ή διαφεύγοντος υγραερίου αφενός και συγκέντρωσης 
καυσαερίων αφετέρου·: Για το σκοπό αυτό είναι υποχρεωτική η εγκατά¬ 
σταση συστήματος μηχανικού εξαερισμού, ικανότητας σε παροχή ανά¬ 
λογης προς οκτώ (8) τουλάχιστον ανανεώσεις την ώρα του όγκου αέρα 
που περικλείεται σε όλες τις θέσεις όλων των αιθουσών του συνεργείου. 
Επίσης, σε αίθουσες που χρησιμοποιούνται για βαφή αυτοκινήτων είναι 
υποχρεωτική η προσαγωγή, με φυγοκεντρικό (ανεμιστήρα και κατάλλη¬ 
λους αεριαγωγούς ή με (αξονικούς ανεμιστήρες που έχουν κατάλληλη 
διάταξη, νωπού αέρα της ίδιας τουλάχιστον παροχής με αυτήν του μη¬ 
χανικού εξαερισμού. 

2. Η θέση εγκατάστασης των μηχανημάτων εξαερισμού καθορίζεται 
με τέτοιο τρόπο, ώστε να υπάρχουν οι προϋποθέσεις ασφάλειας και μη 
πρόκλησης ενόχλησης από θορύβους και κραδασμούς. 

3. Η απαγωγή του αέρα προς το περιβάλλον πρέπει να γίνεται σε τέ¬ 
τοια θέση, ώστε να μην προκαλείται ενόχληση στους περίοικους ή ένοι¬ 
κους του κτιρίου. Τα εξωτερικά στόμια των αγωγών απαγωγής ή λή¬ 
ψης νωπού σάρα είναι καλυμμένα με μεταλλικό πλέγμα. 

4. Τα περισσότερα από τα στόμια απαγωγής αέρα της εγκατάστασης 
εξαερισμού πρέπει να βρίσκονται σε μικρό ύψος από το δάπεδο. 

Άρθρο 10 
θέρμανση 

Η θέρμανση των αιθουσών του συνεργείου δεν είναι υποχρεωτική. 
Στις περιπτώσεις όμως που προβλέπεται θέρμανση είναι απαραίτητη η 
υποβολή μελέτης από τον κατά νόμο υπεύθυνο και θα τηρούνται οι εξής 

όροι και προϋποθέσεις: 

α) Η θέρμανση γίνεται με θερμό νερό ή θερμό αέρα ή άλλο μέσο που 
δεν εμφανίζει εξωτερική πι>ρά ή πύρωση. 

β) Το λεβητοστάσιο της εγκατάστασης, όταν υπάρχει, βρίσκεται 
μέσα σε ιδιαίτερο διαμέρισμα, που δεν επικοινωνεί με την ή τις αίθουσες 
του συνεργείου. 

γ) Ο αέρας τροφοδότησης της πυράς θέρμανσης δεν προέρχεται από 
την αίθουσα του συνεργείου ή από άλλη αίθουσα στην οποία υπάρχουν 
οπωσδήποτε ατμοί βενζίνας ή χρωμάτων ή υγραέριο που τυχόν διέ¬ 
φυγε. 

δ) Τα θερμαντικά σώματα προστατεύονται από κρούσεις των αυτοκι¬ 
νήτων που βρίσκονται για επισκευή. 

ε) Ανοίγματα καθαρισμού ή επίσκεψης καπνοδόχων δεν υπάρχουν 
στις αίθουσες του συνεργείου ή σε χώρους που δεν επιδέχονται, χωρίς 
κίνδυνο πυρκαγιάς, την ύπαρξη εστίας πυράς. 

Άρθρο 11 

Τάφρος επιθεώρησης - ανυψωτήρες 

Μέσα στο συνεργείο πρέπει να υπάρχει ειδική τάφρος επιθεώρησης 
των οχημάτων που να φωτίζεται επαρκώς με φωτιστικά σημεία τάσης 
λειτουργίας 42 V. Επιτρέπεται και η χρήση φορητής ηλεκτρικής λυ¬ 
χνίας χαμηλής τάσης (42ν) μέσα σε ειδική θήκη από μεταλλικό 
πλέγμα. Επίσης η εγκατάσταση μέσα στο συνεργείο (ανυψωτήρων αυτο¬ 
κινήτων (ηλεκτρικών ή υδραυλικών) αντί της τάφρου επιθεώρησης επι¬ 
τρέπεται υπό τους εξής όρους και προϋποθέσεις: 

α) Από τη λειτουργία των ανυψωτήρων και των βοηθητικών για τη 
λειτουργία τους μηχανημάτων δεν θα προκαλείται οποιοσδήποτε μορ¬ 
φής ενόχληση στους περίοικους ή ενοίκους του κτιρίου, εφόσον οι υπερ- 
κείμενοι όροφοι χρησιμοποιούνται ως κατοικίες ή γραφεία. 

β) Το ελεύθερο ύψος μεταξύ οροφής και δαπέδου είναι τουλάχιστο 
2,70 μέτρων και 4,50 («τρων για τα επιβατηγά και φορτηγά αυτοκί¬ 
νητα, αντίστοιχα. 

Άρθρο 12 

Μέτρα Πυρασφάλειας 

Για την εφαρμογή του παρόντος ισχύουν οι κατ’ ιδίαν διατάξεις της 
νομοθεσίας περί («τρων πυρασφάλειας. 

Άρθρο 13 
Ωφέλιμες επιφάνειες 

Τα συνεργεία επισκευής αυτοκινήτων, μοτοσυκλετών και μοτοποδη¬ 
λάτων, ανάλογα με το (αντικείμενο των επισκευών που γίνονται σ αυτά, 
διαθέτουν ελάχιστη ωφέλιμη επιφάνεια, αφαιρουμένων των στοιχείων 
του φέροντος οργανισμού, τοίχων πλήρωσης και βοηθητικών χώρων, 
ως εξής: 

1. Συνεργεία που «ασχολούνται με την επισκευή και συντήρηση του κι¬ 
νητήρα, του κιβωτίου ταχυτήτων, του διαφορικού, των συστημάτων 
τροφοδοσίας, εξαγωγής καυσαερίων, διεύθυνσης, πέδησης, μετάδοσης 
κίνησης στους κινητήριους τροχούς, (ανάρτησης, ψύξης και λίπανσης αυ¬ 
τοκινήτων, μοτοσυκλετών και μοτοποδηλάτων, ελάχιστη ωφέλιμη επι¬ 
φάνεια 120 τετραγωνικών μέτρων. 

2. Συνεργεία που ασχολούνται με την επισκευή και συντήρηση των 
ηλεκτρικών συστημάτων, οργάνων και συσκευών και γενικά την ηλε¬ 
κτρική εγκατάσταση των αυτοκινήτων, μοτοσυκλετών και μοτοποδη¬ 
λάτων, καθώς και την επισκευή, ρύθμιση και συντήρηση των τοιχογρά¬ 
φων, τοιξιμέτρων και άλλων συναφών οργάνων των ίδιων οχημάτων, 
ελάχιστη ωφέλιμη επιφάνεια 40 τετραγωνικών μέτρων. 

3. Συνεργεία που ασχολούνται με την επισκευή και συντήρηση των 
κάθε είδους συστημάτων πέδησης των αυτοκινήτων, μοτοσυκλετών και 
μοτοποδηλάτων, ελάχιστη ωφέλιμη επιφάνεια 40 τετραγωνικών μέ¬ 
τρων. 

4. Συνεργεία που ασχολούνται με την επισκευή, ρύθμιση και συντή¬ 
ρηση οιντλιών πετρελαιοκινητήρων και οικροφυσίων αυτοκινήτων, ελά¬ 
χιστη ωφέλιμη επιφάνεια 40 τετραγωνικών μέτρων. 

5. Συνεργεία στα οποία αναλαμβάνονται επισκευές και έλεγχοι εξαε- 
ριωτήρων (καρπυρατέρ) αυτοκινήτων, μοτοσυκλετών και μοτοποδηλα- 
χ ων, ελάχιστη ωφέλιμη επιφάνεια 40 τετραγωνικών μέτρων. 

6. Συνεργεία στα οποία αναλαμβάνονται τοποθετήσεις, επισκευες και 
ρυθμίσεις τοιχογράφων, τοιξιμέτρων και διάφορων άλλων συναφών ορ¬ 
γάνων αυτοκινήτων, ελάχιστη ωφέλιμη επιφάνεια 40 τετραγωνικών 
μέτρων. 


7. Συνεργεία στα οποία αναλαμβάνονται επισκευές και συντήρηση 
κάθε είδους συστημάτων ανάρτισης αυτοκινήτων, μοτοσυκλετών και 
μοτοποδηλάτων, ελάχιστη ωφέλιμη επιφάνεια 40 τετραγωνικών μέ¬ 
τρων. 

8. Συνεργεία στα οποία αναλαμβάνονται επισκευές και συντήρηση 
των κάθε είδους συστημάτων εξαγωγής καυσαερίων, μοτοσυκλετών 
και μοτοποδηλάτων, ελάχιστη ωφέλιμη επιφάνεια 40 τετροιγωνικών 
μέτρων. 

9. Συνεργεία στα οποία αναλαμβάνονται επισκευές και συντήρηση 
των κάθε είδους συστημάτων ψύξης των κινητήρων αυτοκινήτων, μοτο¬ 
συκλετών και μοτοποδηλάτων, ελάχιστη αχρέλιμη επιφάνεια 40 τετρα¬ 
γωνικών μέτρων. 

10. Συνεργεία που ασχολούνται με την επισκευή και συντήρηση αμα¬ 
ξωμάτων κάθε κατηγορίας αυτοκινήτων, μοτοσυκλετών και μοτοποδη¬ 
λάτων,ελάχιστη ωφέλιμη επιφάνεια: 

α) επιβατικών 60 τ.μ. 
β) φορτηγών 120 τ.μ. 
γ) λεωφορείων 120 τ.μ. και 
δ) μοτοσυκλετών και μοτοποδηλάτων 30 τ.μ. 

11. Συνεργεία στα οποία αναλαμβάνονται βαφές και συντήρηση, 
ελάχιστη ωφέλιμη επιφάνεια: 

α) επιβατικών 60 τ.μ. 
β) φορτηγών 120 τ.μ. 
γ) λεωφορείων 120 τ.μ. και 
δ) μοτοσυκλετών και μοτοποδηλάτων 30 τ.μ. 

1 ί. Συνεργεία στα οποία αναλαμβάνονται επισκευές και συντήρηση 
τροχών αυτοκινήτων, μοτοσυκλετών και μοτοποδηλάτων, ελάχιστη 
ωφέλιμη επιφάνεια 40 τετραγωνικών μέτρων. 

12. Συνεργεία που ασχολούνται με την επισκευή και συντήρηση, μο- 
ΐοσυκλετών και μοτοποδηλάτων, (μηχανικών και ηλεκτρικών εξαρτη¬ 
μάτων αυτών, καθώς και του λοιπού εξοπλισμού τους), ελάχιστη ωφέ¬ 
λιμη επιφάνεια 40 τετραγωνικών μέτρων. 

13. Συνεργεία που ασχολούνται με την τοποθέτηση, επισκευή και συ¬ 
ντήρηση συσκευών και εξαρτημάτων τροφοδοσίας και λειτουργίας κινη¬ 
τήρων αυτοκινήτων, με υγραέριο και γενικότερα με αεριώδη υπό πίεση 
καύσιμα, ελάχιστη ωφέλιμη επιφάνεια 70 τετραγωνικών μέτρων. 

Στα συνεργεία της ειδικότητας αυτής απαγορεύεται η ύπαρξη 
οποιουδήποτε υπόγειου χώρου, μη εξαιρουμένης ούτε και τάφρου επιθε¬ 
ώρησης. 

14. Συνεργεία στα οποία αναλαμβάνονται επισκευές περισσότερες 
της μιας από τις παραπάνω ειδικότητες, πλην της ειδικότητας της 
προηγούμενης παραγράφου (συνεργεία υγραερίου), η οποία, για λόγους 
ασφαλείας, πρέπει να είναι αμιγής, η ελάχιστη ωφέλιμη επιφάνεια καθο¬ 
ρίζεται στα 70% του αθροίσματος των ελάχιστων επιφανειών των επι- 
μέρους ειδικοτήτων. Σε καμιά όμως περίπτωση η ωφέλιμη* επιφάνεια 
δεν θα είναι μικρότερη απο αυτή που αναφέρεται ξεχωριστά για κάθε 
μια από τις παραπάνω ειδικότητες. 

Άρθρο 14 

Εξοπλισμός συνεργείων με συσκευές και μηχανήματα 

1. Τα συνεργεία της παρ. 1 του προηγούμενου άρθρου πρέπει να δια¬ 
θέτουν εκτός των Τραπέζιών εργασίας και τα απαραίτητα μικροεργα- 
λεία χειρός και τις εξής, τουλάχιστο, συσκευές ελέγχου και μηχανή¬ 
ματα: 

α) Λυχνία χρονισμού, στροφόμετρο μετρητή της γωνίας Ντουέλ, όρ¬ 
γανα ελέγχου καυσαερίων. Προαιρετικά δε ηλεκτρονική διαγνωστική 
συσκευή κινητήρα η οποία πρέπει να φέρει βολτόμετρο, αμπερόμετρο, 
όργανο μέτρησης στεγανότητας κυλίνδρων και παλμογράφο. 

β) Συσκευή πλήρωσης με υγρά φρένων του συστήματος πέδησης και 
εξαερισμού αυτού. 

γ) Γρύλλους υδραυλικούς (κροκόδειλους), 
δ) Γερανό κυλιόμενο, υδραυλικό ή μηχανικό, 
ε) Αεροσυμπιεστή με δίκτυο διανομής αέρα και φίλτρων, μετρητή πίε¬ 
σης ελαστικών και ακροφύσιο αέρα, 
στ) Τρίποδα ρυθμιζόμενου ύψους. 

ζ) Ψαλλίδι χειρός κοπής ελασμάτων. ' 

η) Κολλητήρι για κασσιτεροσυγκόλληση. 
θ) Συσκευή ηλεκτροσυγκόλλησης. 

2. Τα συνεργεία της παρ. 2 του προηγούμενου άρθρου πρέπει να δια¬ 
θέτουν, εκτός από τα Τραπέζια εργασίας και τ’ απαραίτητα μικροεργα- 
λεία χειρός και τις εξής, τουλάχιστο, συσκευές ελέγχου και μηχανή¬ 
ματα: 

α) Συσκευή ταχείας φόρτισης συσσωρευτών. 

β) Συσκευή ελέγχου της έντασης των φώτων (πορείας και προβο¬ 
λέων), καθώς και της ορθής κατεύθυνσης αυτών, 
γ) Γρύλλο υδραυλικό (κροκόδειλο) 
δ) Τρίποδα ρυθμιζόμενου ύψους. 

Στα παραπάνω συνεργεία, εφόσον γίνεται συστηματικά και κατά 
ομάδες φόρτιση συσσωρευτών, πρέπει να υπάρχει για το σκοπό αυτό 
ιδιαίτερο διαμέρισμα, κατάλληλα εξαεριζόμενο. 

3. Τα συνεργεία της παρ. 3 του προηγούμενου άρθρου πρέπει να δια¬ 
θέτουν, εκτός από τα Τραπέζια εργασίας και τα απαραίτητα μικροεργα- 
λεία χειρός και τις εξής, τουλάχιστο, συσκευές ελέγχου και .μηχανή¬ 
ματα: 

α) Συσκευή πλήρωσης με υγρά φρένων του συστήματος πέδησης και 
εξαερισμού αυτού. 

β) Γρύλλο υδραυλικό (κροκόδειλο), 
γ) Τρίποδα ρυθμιζόμενου ύψους. 

4. Τα συνεργεία της παρ. 4 του προηγούμενου άρθρου πρέπει να δια¬ 
θέτουν, εκτός από τα Τραπέζια εργασίας και τ’ απαραίτητα μικροεργα- 
λεία χειρός και τις εξής, τουλάχιστο, συσκευές ελέγχου και μηχανή¬ 
ματα: 

α) Μηχανή ή μηχανές ελέγχου και ρύθμισης της πίεσης και της πα¬ 
ροχής αντλιών πετρελαίου. 

β) Μηχανή ηλεκτροκίνητη ελέγχου ακροφυσίων με συνθήκες λει¬ 
τουργίας του κινητήρα. 

γ) Ηλεκτροκίνητη σταθερή συρματόβουρτσα. 

δ) Συσκευή μέτρησης της αιθάλης που εκπέμπουν τα καυσαέρια. 

5. Τα συνεργεία της παρ. 5 του προηγούμενου άρθρου πρέπει να δια¬ 
θέτουν, εκτός από τα Τραπέζια εργασίας και τ’ απαραίτητα μικροεργα- 
λεία και τις εξής, τουλάχιστο, συσκευές και μηχανήματα: 

α) Στροφόμετρο. 

β) Συσκευή ελέγχου καυσαερίων. 

6. Τα συνεργεία της παρ. 6 του προηγούμενου άρθρου πρέπει να δια¬ 
θέτουν, εκτός από τα Τραπέζια εργασίας και τ’ απαραίτητα μικροεργα- 
λεία και τα εξής όργανα και μηχανήματα: 

α) Όργανα ελέγχου καλής λειτουργίας ηλεκτρονικών ταξιμέτρων 
και διαφόρων ηλεκτρικών οργάνων οχημάτων, 
β) Γρύλλο υδραυλικό (κροκόδειλο). 

7. Τα συνεργεία της παρ. 7 του προηγούμενου άρθρου πρέπει να δια¬ 
θέτουν, εκτός από τα Τραπέζια εργασίας και τ’ απαραίτητα μικροεργα- 
λεία χειρός και τις εξής, τουλάχιστο, συσκευές και μηχανήματα: 

α) Εγκατάσταση πεπιεσμένου αέρα με αεροσυμπιεστή, 
β) Συσκευή οξυγόνου (φιάλες οξυγόνου και ασετυλίνης) με τα απα¬ 
ραίτητα όργανα και εξαρτήματα που συνοδεύουν αυτές, 
γ) Συσκευή ηλεκτροσυγκόλλησης, 
δ) Γρύλλο υδραυλικό (κροκόδειλο), 
ε) Τρίποδα ρυθμιζόμενου ύψους. 

8. Τα συνεργεία της παρ. 8 του προηγούμενου άρθρου πρέπει να δια¬ 
θέτουν, εκτός από Τραπέζια εργασίας και τ’ απαραίτητα μικροεργαλεία 
χειρός και τις εξής, τουλάχιστο, συσκευές και μηχανήματα: 

α) Συσκευή οξυγόνου (φιάλες οξυγόνου και ασετυλίνης) με τ’ απαραί¬ 
τητα όργανα και εξαρτήματα που συνδέουν αυτές, 
β) Συσκευή ηλεκτροσυγκόλλησης, 
γ) Γρύλλο υδραυλικό (κροκόδειλο), 
δ) Ψαλίδι κοπής ελασμάτων, 
ε) Τρίποδα ρυθμιζόμενου ύψους. 

9. Τα συνεργεία της παρ. 9 του προηγούμενου άρθρου πρέπει να δια¬ 
θέτουν, εκτός από τα Τραπέζια εργασίας και τ’ απαραίτητα μικροεργα- 
λεία χειρός και τις εξής, τουλάχιστο, συσκευές ελέγχου και μηχανή¬ 
ματα: 

α) Συσκευή οξυγόνου (φιάλες οξυγόνου και ασετυλίνης), με τ’ απα¬ 
ραίτητα όργανα και εξαρτήματα που συνδέουν αυτές, 
β) Ψαλίδι χειρός κοπής ελασμάτων, 
γ) Κολλητήρι για κασιτεροκόλληση. 
δ) Φιάλη υγραερίου (γκάζι). 

ε) Εγκατάσταση πεπιεσμένου αέρα με αεροσυμπιεστή. 

10. Τα συνεργεία της παρ. 10 του προηγούμενου άρθρου πρέπει να 
διαθέτουν, εκτός από τα Τραπέζια εργασίας και τ’ απαραίτητα ειδικά 
μικροεργαλεία φανοποιΐας και τις εξής, τουλάχιστο, συσκευές και μηχα¬ 
νήματα: 

α) Εγκατάσταση πεπιεσμένου αέρα με αεροσυμπιεστή, 
β) Συσκευή οξυγόνου (φιάλες οξυγόνου και ασετυλίνης με τ’ απαραί¬ 
τητα όργανα και εξαρτήματα που συνοδεύουν αυτές), 
γ) Συσκευή ηλεκτροσυγκόλλησης. 

δ) Τηλεσκοπική υδραυλική πρέσα α με πλήρη σειρά εξαρτημάτων, 
ε) Γρύλλο υδραυλικό (κροκόδειλο). 


στ) Πρέσσα υδραυλική έλξης τμημάτων αμαξώματος, που έχουν πα¬ 
ραμορφωθεί με αλυσίδα (ταβικτικό μηχάνημα), 
ζ) Ψαλίδι κοπής λαμαρίνοις. 
η) Τρίποδα ρυθμιζόμενου ύψους. 

θ) Φορητό ηλεκτροεργαλείο καθαρισμού και λείανσης επιφανειών πε¬ 
ριστροφικό (σβουράκι), καθώς και παλινδρομικό (τριβείο). Ειδικότερα 
τα συνεργεία των περιπτώσεων β' και γ’ της παρ. 10 του προηγούμενου 
άρθρου πρέπει, επιπλέον των παραπάνω αναφερόμενων συσκευών και 
μηχανημάτων, να διαθέτουν στράντζα, ηλεκτρικό ψαλίδι κοπής λαμαρί¬ 
νας, πρέσσα αντίστοιχης ικανότητας προς τις απαιτήσεις των εκτελου- 
μένων εργασιών, δισκοπρίονο, σμυριδοτροχό επί σταθερής βάσης, κύ¬ 
λινδρο καμπύλωσης ελασμάτων, καθώς και μηχάνημα διαμόρφωσης 
αυλάκωσης ελάσματος (κορδονιέρα). Συνεργεία της παρ. 10 του προη¬ 
γούμενου άρθρου, εφόσον διαθέτουν επαρκή ωφέλιμη επιφάνεια, μπο¬ 
ρούν να έχουν επιπρόσθετα κυλιόμενη ιδιοκατασκευή ευθυγράμμισης 
και επανάτασης του πλαισίου με όλα τα αναγκαία εξαρτήματα επ’ αυ¬ 
τής, καθώς και αναβατόριο ηλεκτροκίνητο τεσσάρων ή δύο πυλώνων. 

11. Τα συνεργεία της παρ. 11 του προηγούμενου άρθρου πρέπει να 
διαθέτουν, εκτός από Τραπέζια εργασίας και τ’ απαραίτητα μικροεργα 
λεία χειρός και τις εξής, τουλάχιστο, συσκευές ελέγχου και μτν, .η- 
ματα: 

α) θερμαινόμενο φούρνο βαφής. Κάθε φούρνος βαφής πρέπει να έχει 
αγωγό των απαερίων βαφής ο οποίος να μην παρουσιάζει ρωγμές ή 
διαβρώσεις. Η έξοδος του απαγωγού των’απαερίων να μην βρίσκεται σε 
απόσταση μικρότερη των 8 μέτρων από παράθυρα ή εξωτερικές πόρτες 
των γειτονικών κτιρίων. Το ύψος του απαγωγού πρέπει να είναι 2 μέ¬ 
τρα τουλάχιστο επάνω από το ανώτατο σημείο παραθύρων ή εξωτερι¬ 
κών θυρών. Τα απαέρια βαφής πριν από τη διοχέτευσή τους στην ατμό¬ 
σφαιρα πρέπει να περνούν από ειδικό φίλτρο έκπλυσης για την κατακρά¬ 
τηση των σταγονιδίων του χρώματος. Για την καταλληλότητα και καλή 
λειτουργία του παραπάνω συστήματος φίλτρου απαιτείται υπεύθυνη δή¬ 
λωση άρθρου 8 Ν. 1599/1986 του εγκαταστάτη τεχνικού, 
β) Πιστόλι βαφής με όλα τα εξαρτήματα που το συνοδεύουν, 
γ) Εγκατάσταση πεπιεσμένου αέρα με αεροσυμπιεστή. 

12. Τα συνεργεία της παρ. 12 του προηγούμενου άρθρου πρέπει να 
διαθέτουν, εκτός από τα Τραπέζια εργασίας και τ’ απαραίτητα μικροερ- 
γαλεία χειρός και τις εξής, τουλάχιστο, συσκευές ελέγχου και μηχανή¬ 
ματα: 

α) Αεροσυμπιεστή με αερομετρητή πίεσης των ελαστικών και ακρο¬ 
φυσίων αέρα. 

β) Μηχανήματα ζυγοστάθμισης τροχών, 
γ) Γρύλλους υδραυλικούς (κροκόδειλους). 

δ) Αεροπίστολα εξαγωγής μπουλονιών και περικοχλιών τροχών, 
ε) Μηχανήματα συγκόλλησης φθαρμένων αεροθαλάμων, 
στ) Μηχανήματα ξεμονταρίσματος ελαστικών. 

13. Τα συνεργεία της παρ. 13 του προηγούμενου άρθρου δρέπει να 
διαθέτουν εκτός των Τραπέζιών εργασίας και τ’ απαραίτητα μικροεργα- 
λεία χειρός και τις εξής, τουλάχιστο, συσκευές ελέγχου και μηχανή¬ 
ματα: 

α) Εγκατάσταση πεπιεσμένου αέρα με αεροσυμπιεστή, 
β) Ανυψωτικό γρύλλο. 
γ) Συσκευή ηλεκτροσυγκόλλησης. 

δ) Ηλεκτρονική διαγνωστική συσκευή κινητήρα στην οποία εκτός 
των άλλων θα συνυπάρχει απαραίτητα και όργανο ελέγχου καυσαερίων, 
ε) Συσκευή ταχείας φόρτισης συσσωρευτή. 

στ) Συσκευή ελέγχου της έντασης των φώτων (πορείας και προβο¬ 
λέα), όπως και της ορθής κατεύθυνσης του φανού, 
ζ) Φορητό βολτόμετρο - αμπερόμετρο - ωμόμετρο. 

14. Τα συνεργεία της παρ.Ί4 του προηγούμενου άρθρου πρέπει να 
διαθέτουν, εκτός από τα Τραπέζια εργασίας και τ’ απαραίτητα μικροερ- 
γαλεία χειρός και τις εξής, τουλάχιστο, συσκευές και μηχανήματα, κα¬ 
θώς και ενδεικτικές πινακίδες: 

α) Συσκευή αφαίρεσης του ατμοσφαιρικού αέρα από το δοχείο υγραε¬ 
ρίου είτε με τη βοήθεια αντλίας κενού είτε με τη βοήθεια διοχέτευσης 
στο δοχείο υγραερίου ενός αδρανούς αερίου (όπως άζωτο πίεσης μέχρι 
300 ΚΡΑ - 3 ΒΑΚ). 

β) Εξοπλισμό ελέγχου της αντοχής των σωλήνων του κυκλώματος 
τροφοδοσίας, που διαρρέονται από το υγραέριο σε υγρή φάση. 

γ) Συσκευή ανίχνευσης διαρροών υγραερίου η οποία πρέπει να είναι 
συνδεδεμένη ηλεκτρικά μέσω ειδικού πίνακα και εφεδρικής τροφοδο¬ 
σίας, με σειρήνα κινδύνου. 

δ) Φορητή (χειροκίνητη) συσκευή ανίχνευσης διαρροών υγραε¬ 
ρίου. 

ε) Πινακίδες με αναγραφή των λέξεων «ΑΠΑΓΟΡΕΥΕΤΑΙ ΤΟ ΚΑ- 

ΠΝΙΣΜΑ ΚΑΙ ΚΑΘΕ ΧΡΗΣΗ ΦΛΟΓΑΣ» αναρτημένες σ’ εμφανείς θέ¬ 
σεις του συνεργείου. 

στ) Όργανα ελέγχου καυσαερίων. 

15. Τα συνεργεία της παρ. 15 του προηγούμενου άρθρου πρέπει να 
διαθέτουν, εκτός από τα Τραπέζια εργασίας και τ’ απαραίτητα μικροερ- 
γαλεία χειρός, τις συσκευές και μηχανήματα που αναφέρονται στα συ¬ 
νεργεία των παραπάνω επιμέρους ειδικοτήτων. Στις περιπτώσεις που οι 
συσκευές και μηχανήματα στα συνεργεία αυτοκινήτων, μοτοσυκλετών 
και μοτοποδηλάτων περισσοτέρων της μιας ειδικότητας, είναι τα ίδια 
από άποψη εκτέλεσης εργασιών και ελέγχου, τότε δεν είναι απαραίτητη 
η ύπαρξη συσκευών ή μηχανημάτων περισσοτέρων του ενός. 

16. Πέρα από τον παραπάνω εξοπλισμό, τα συνεργεία του προηγού¬ 
μενου άρθρου μπορούν, προαιρετικά να εξοπλισθούν με τα παρακάτω 
μηχανήματα και συσκευές. Ο προαιρετικός αυτός εξοπλισμός καθίστα¬ 
ται υποχρεωτικός, εφόσον στο συνεργείο εκτελούνται εργασίες για τις 
οποίες αυτός είναι απαραίτητος: 

α) Τα συνεργεία της παρ. 1 του προηγούμενου άρθρου με: 
αα) Συσκευή ελέγχου των φρένων. 

ββ) Συσκευή ευθυγράμμισης τροχών και ελέγχου γενικά του συστή¬ 
ματος διεύθυνσης του αυτοκινήτου. 

γγ) Μηχανήματα ζυγοστάθμισης τροχών. 

δδ) Συσκευή καθαρισμού των αναφλεκτήρων (μπουζί). 

ε) Τόρνο για την τόρνευση των ταμπούρων. 

στ) Καρφωτική μηχανή των θερμουΐτ. 

ζζ) Κλίβανο συγκόλλησης θερμουΐτ. 

ηη) Ρεκτιφιέ σιαγόνων. 

θθ) Συσκευή οξυγόνου με τα απαραίτητα όργανα και εξαρτή¬ 
ματα. 

β) Τα συνεργεία της παρ. 2 του προηγούμενου άρθρου με: 
αα) Συσκευή ελέγχου αυτόματου διακόπτη δυναμό και εναλλάκτου 
(αλτερνέιτορ). 

ββ) Συσκευή ελέγχου εκκινητήρα (μίζας) και συσσωρευτή. 

γγ) Συσκευή ελέγχου διανομέα (ντιστριμπιτέρ). 

δδ) Φορητά: βολτόμετρο, αμπερόμετρο, ωμόμετρο, πυκνόμετρο. 

γ) Τα συνεργεία της παρ. 3 του προηγούμενου άρθρου με: 

αα) Συσκευή ελέγχου των φρένων. 

ββ) Τόρνο ειδικό για την τόρνευση των ταμπούρων. 

γγ) Καρφωτική μηχανή των θερμουΐτ. 

δδ) Κλίβανο συγκόλλησης θερμουΐτ. 

εε) Ρεκτιφιέ σιαγόνων. 

δ) Τα συνεργεία της παρ. 5 του προηγούμενου άρθρου με: μικρό επι¬ 
τραπέζιο τόρνο. · 

ε) Τα συνεργεία της παρ. 6 του προηγούμενου άρθρου με: 
μικρό επιτραπέζιο τόρνο, καθώς και μικρή φρέζα για την κατασκευή 
μικρών οδοντωτών τροχών και μικροεξαρτημάτων για κάλυψη των 
αναγκών και απαιτήσεων προσαρμογής των διάφορων τύπων ταχογρά¬ 
φων και ταξιμέτρων σ’ αυτοκίνητα. 

στ) Τα συνεργεία της παρ. 7 του προηγούμενου άρθρου με: 
αα) Κυλιόμενο γερανό υδραυλικό ή μηχανικό, 
ββ) Ψαλίδι κοπής ελασμάτων, 
γγ) Αναβατόριο ηλεκτροκίνητο. 

ζ) Τα συνεργεία της παρ. 8 του προηγούμενου άρθρου με: 

κυλιόμενο γερανό υδραυλικό ή μηχανικό. 

η) Τα συνεργεία της παρ. 10 του προηγούμενου άρθρου με: 

κυλιόμενο γερανό υδραυλικό ή μηχανικό. 

θ) Τα συνεργεία της παρ. 12 του προηγούμενου άρθρου με: 

αα) Γερανό κυλιόμενο υδραυλικό ή μηχανικό. 

ββ) Τρίποδα ρυθμιζόμενου ύψους. 

ι) Τα συνεργεία της παρ. 13 του προηγούμενου άρθρου με: 
αα) Συσκευή ελέγχου εκκινητήρα (μίζας) και συσσωρευτή, 
ββ) Συσκευή ελέγχου διανομέα (ντιστριμπιτέρ). 

Άρθρο 15 
Άδεια ίδρυσης 

1. Η άδεια ίδρυσης των συνεργείων συντήρησης και επισκευής αυτο¬ 
κινήτων, μοτοσυκλετών και μοτοποδηλάτων χορηγείται από τις αρμό¬ 
διες κατά τόπους νομαρχιακές υπηρεσίες του Υπουργείου Μεταφορών 
και Επικοινωνιών, κατόπιν υποβολής σχετικής αίτησης του ενδιαφερο¬ 
μένου, συνοδευόμενης από τα παρακάτω δικαιολογητικά: 

σ) Γραμμάτιο κατάθεσης στο δημόσιο ταμείο δύο χιλιάδων (2.000) 
δραχμών. 

β) Τοπογραφικό σχεδιάγραμμα της περιοχής, σε τρία αντίτυπα υπό 
κλίμακα 1:1000 και σ’ ακτίνα 100 μ., στο οποίο σημειώνεται η οικοδο¬ 


μική και ρυμοτομική γραμμή και η θέση του κτιρίου του συνεργείου, το 
είδος των γειτονικών κτισμάτων και χώρων και ιδιαίτερα τυχόν υπάρ¬ 
χοντα νοσηλευτικά ιδρύματα, εκκλησίες, σχολεία και πρατήρια υγρών 
καυσίμων, βρεφονηπιακοί σταθμοί, γηροκομεία. 

γ) Υπεύθυνη δήλωση του άρθρου 8 του ν. 1599/1986 του αιτούντα 
την άδεια και αρμόδιου τεχνικού στην οποία να βεβαιώνεται ότι το κτί¬ 
ριο όπου πρόκειται να εγκατασταθεί το συνεργείο βρίσκεται σε περιοχή 
στην οποία η χρήση αυτή δεν απαγορεύεται από τις ισχύουσες διατάξεις, 
ότι τηρούνται οι αποστάσεις που προβλέπονται από το άρθρο 1 και ότι 
δεν γειτνιάζει άμεσα με αρχαιολογικούς χώρους και ιστορικούς τόπους. 

δ) Συμπληρωμένο έντυπο ειδικού κανονισμού πυρασφάλειας 
(Ε.Κ.ΠΥ) (όπως καθιερώθηκε με το Π.Δ/γμα 460/76) (ΦΕΚ 170), 
που θα υπογράφεται τόσο από τον αιτούντα όσο και από την Πυροσβε¬ 
στική Υπηρεσία. 

ε) Αρχιτεκτονικά σχέδια του κτιρίου του συνεργείου, σε τρία αντίτυπα 
κάτοψης, πρόσοψης και τομής με κλίμακα 1:50 που να εμφανίζουν, 
εκτός των άλλων, τη θέση του γραφείου του συνεργείου και των βοηθη¬ 
τικών χώρων, το πλάτος του κεκλιμένου επιπέδου, την κλίση, καθώς 
και την ακτίνα καμπυλότητάς του, τους τυχόν υφιστάμενους ανελκυστή¬ 
ρες, την τάφρο επιθεώρησης, καθώς και τις υπάρχουσες μηχανολογικές 
εγκαταστάσεις (ανυψωτήρες, διάφορες συσκευές και μηχανήματα ελέγ¬ 
χου και κατασκευές, εξαεριστήρες κ.λπ). 

στ) Τεχνική έκθεση, σε τρία αντίτυπα, υπογραφόμενη από τον κατά 
νόμο υπεύθυνο που συνέταξε τη μελέτη και στην οποία πρέπει να περι- 
γράφονται λεπτομερώς η κατασκευή του κτιρίου, οι εντός αυτού γενικά 
μηχανολογικές εγκαταστάσεις και υπάρχουσες συσκευές και το σύ¬ 
στημα φίλτρου του φούρνου βαφής. 

ζ) Υπεύθυνη δήλωση άρθρου 8 Ν. 1599/1986 του εγκαταστάτη τε¬ 
χνικού, για τα προτεινόμενα μέτρα περιορισμού της ηχορύπανσης και 
των κραδασμών. 

η) Μελέτη σε τρία (3) αντίτυπα, υπογραφόμενη από τον κατά νόμο 
υπεύθυνο, της εγκατάστασης των μηχανημάτων και αεραγωγών του 
εξαερισμού και προσαγωγής νωπού αέρα στις αίθουσες του συνεργείου, 
κατά τα οριζόμενα στο άρθρο 9. 

θ) Προϋπολογισμό, σε τρία αντίτυπα, της απαιτούμενης για τις πα¬ 
ραπάνω εγκαταστάσεις δαπάνης, υπογραφόμενος από τον κατά νόμο 
διπλωματούχο Μηχανικό ή Τεχν. Μηχανικό που συνέταξε τις μελέτες 
και από τον ενδιαφερόμενο. 

ι) Κανονισμός πολυκατοικίας (όπου τούτο είναι αναγκαίο). 

2. Μετά την υποβολή της σχετικής αίτησης και δικαιολογητικών η 
Υπηρεσία διενεργεί αυτοψία, για διαπίστωση της καταλληλότητας της 
προτεινόμενης θέσης για ίδρυση συνεργείου και εφόσον τα δικαιολογη- 
τικά που υποβλήθηκαν και η θέση του συνεργείου πληρούν τους όρους 
που καθορίζονται με τις διατάξεις του παρόντος, χορηγείται άδεια ίδρυ¬ 
σης του συνεργείου με τις εγκαταστάσεις του, υπό την προϋπόθεση 
προηγούμενης υποβολής των εξής αποδεικτικών: 

α) Αποδεικτικό κατάθεσης στο Τεχνικό Επιμελητήριο Ελλάδος 
(Τ.Ε.Ε.) ή στα Παραρτήματα αυτού ή την εξουσιοδοτημένη από το 
Τ.Ε.Ε. Τράπεζα, της αμοιβής του συντάξαντος τη μελέτη διπλωματού¬ 
χου Μηχανικού ή Τεχνολόγου Μηχανικού, κατά τη διαδικασία που ορί¬ 
ζεται στο από 30/31.5.56 Β.Δ/γμα (ΦΕΚ 134) όπως αυτό ισχύει. 

β) Αποδεικτικό κατάθεσης των από τις διατάξεις του Α.Ν. 2326/40 
(ΦΕΚ 145) και Ν. 546/43 (ΦΕΚ 284) οριζομένων κρατήσεων υπέρ 
ΤΣΜΕΔΕ (2% και 1%) και Ε.Μ.Π. (1% και 0,5%) επί της αμοιβής 
του διπλωματούχου Μηχανικού ή Τεχνολόγου Μηχανικού, που συνέ¬ 
ταξε τη μελέτη. 

γ) Αποδεικτικό προκαταβολής στο Δημ. Ταμείο του φόρου επί της 
αμοιβής του κατά νόμο υπεύθυνου τόσο για τη μελέτη όσο και για την 
επίβλεψη των εγκαταστάσεων του συνεργείου. 

3. Αρμόδιοι για την κατά την παρούσα παράγραφο θεώρηση των 
σχετικών πινάκων αμοιβής των Μηχανικών ή Τεχν. Μηχανικών, κα¬ 
θώς και για την έκδοση των σχετικών εντολών καταβολής κρατήσεων 
υπέρ του δημοσίου ή υπέρ τρίτων είναι για μεν την περιοχή του Νομού 
Αττικής το Τ.Ε.Ε. για δε τις λοιπές περιοχές οι Διευθύνσεις Τεχνικών 
Υπηρεσιών των νομών, όπου δεν υπάρχει Παράρτημα Τ.Ε.Ε. 

4. Η εκδιδόμενη άδεια ίδρυσης συνεργείου κοινοποιείται με πλήρη 
σειρά εγκεκριμένων σχεδιαγραμμάτων στην αρμόδια περιφερειακή υπη¬ 
ρεσία του ΥΠΕΧΩΔΕ. 

5. Η άδεια ίδρυσης συνεργείου ισχύει δύο (2) έτη και μπορεί να παρα- 
ταθεί για δύο (2) έτη ακόμη. 

6. Στις περιπτώσεις χορήγησης πρώτης άδειας ίδρυσης ή λειτουρ¬ 
γίας συνεργείου που εγκαθίσταται εξ υπαρχής σε υφιστάμενο κτίριο, 
απαιτείται και υποβολή αναθεωρημένης άδειας για την εγκατάσταση 
του συνεργείου από την οικεία πολεοδομική αρχή. 

Άρθρο 16 
Άδεια λειτουργίας 

1. Η άδεια λειτουργίοις συνεργείου συντήρησης και επισκευής αυτοκι¬ 
νήτων, μοτοσυκλετών και μοτοποδηλάτων χορηγείται από την υπηρε¬ 
σία που έχει εκδόσει την άδεια ίδρυσης αυτού, κατόπιν υποβολής, πριν 
από τη λήξη αυτής, σχετικής αίτησης του ενδιαφερομένου, συνοδευόμε- 
νης από τα παρακάτω δικαιολογητικά: 

α) Υπεύθυνη δήλωση σύμφωνα με το άρθρο 8 του Ν. 1599/1986 
του επιβλέψαντος κατά νόμο υπεύθυνου, ότι η κατασκευή του συνερ¬ 
γείου και οι εντός αυτού εγκαταστάσεις έγιναν σύμφωνα με τα εγκεκρι¬ 
μένα σχεδιαγράμματα και τους ισχύοντες τεχνικούς κανονισμούς και ότι 
κατά την εκτέλεση των εργασιών τηρήθηκαν οι όροι και περιορισμοί του 
παρόντος και της άδειας ίδρυσης. 

β) Βεβαίωση της Πυροσβεστικής Υπηρεσίας, ότι τα μέτρα πυρασφά¬ 
λειας είναι σύμφωνα με τους ισχύοντες κανονισμούς. Η βεβαίωση αυτή 
πρέπει να ανανεώνεται κάθε χρόνο από την οικεία Πυροσβεστική Υπη¬ 
ρεσία με φροντίδα του υπεύθυνου του συνεργείου (εκμεταλλευτή). 

2. Μετά την υποβολή της σχετικής αίτησης και δικαιολογητικών η 
Υπηρεσία διενεργεί αυτοψία και εφ’ όσον διαπιστωθεί ότι η κατασκευή 
του κτιρίου και οι εντός αυτού εγκαταστάσεις πληρούν τους όρους του 
παρόντος, χορηγείται άδεια λειτουργίας αόριστης χρονικής ισχύος. 

3. Σε περίπτωση που έλαβε χώρα μεταβολή των στοιχείων της εγκα¬ 
τάστασης του συνεργείου, μετά από τη χορήγηση της άδειας λειτουρ¬ 
γίας, χορηγείται νέα άδεια λειτουργίας υπό την προϋπόθεση έγκρισης 
των νέων απαιτούμενων κατά περίπτωση σχεδίων, τα οποία πρέπει να 
.ιποβληθούν στην αρμόδια νομαρχιακή υπηρεσία του Υπουργείου Μετα¬ 
φορών και Επικοινωνιών με σχετική αίτηση του ενδιαφερομένου μέσα σε 
ίύλογη προθεσμία από τότε που επήλθε η υπόψη μεταβολή. Τα νέα σχέ¬ 
δια συνοδεύονται από την απαραίτητη τεχνική έκθεση της επελθούσας 
μεταβολής. 

4. Εφόσον προκύψουν στοιχεία που συνιστούν αδυναμία παραπέρα 
λειτουργίας του συνεργείου, η αρμόδια Υπηρεσία μπορεί με πράξη της ν’ 
απαγορεύσει τη συνέχιση της λειτουργίας του συνεργείου. 

5. Η άδεια λειτουργίας συνεργείου δεν δημιουργεί κανένα δικαίωμα 
ι' αυτόν στο όνομα του οποίου εκδόθηκε ή σε τρίτον, ούτε τυχόν για το 
συνεργείο, μπορεί δε, εφόσον διαπιστωθεί οποτεδήποτε ότι έπαυσαν να 
υπάρχουν οι προϋποθέσεις με τις οποίες χορηγήθηκε, να αφαιρεθεί προ¬ 
σωρινά ή οριστικά με αιτιολογημένη ειδική απόφαση της αρχής που τη 
χορήγησε. 

6. Σε περίπτωση μεταβίβασης εν ζωή ή αιτία θανάτου ή μίσθωσης ή 
παραχώρησης με οποιοδήποτε τρόπο της χρήσης του συνεργείου για το 
οποίο εκδόθηκε άδεια ίδρυσης ή άδεια λειτουργίας, η άδεια λειτουργίας 
χορηγείται στο όνομα του νέου κατόχου μετά από προηγούμενη αυτοψία 
για διαπίστωση τυχόν επελθούσας μεταβολής στην εν γένει εγκατά¬ 
σταση του συνεργείου και υποβολή υπεύθυνης δήλωσης του νέου κατό¬ 
χου σύμφωνα με το άρθρο 8 του Ν. 1599/1986 με την οποία δηλώνει 
ότι έχει νόμιμο δικαίωμα εκμετάλλευσης του συνεργείου ως και το χρο¬ 
νικό διάστημα του δικαιώματος εκμετάλλευσης αυτού. 

Άρθρο 17 

Κυρώσεις 

1. Στους παραβάτες των διατάξεων των άρθρων 1 παρ. 2, 2 παρ. 3 
και 4, 9 και 12 του παρόντος επιβάλλονται οι ποινές του άρθρου 458 
του Ποινικού Κώδικα. 

2. Στους καταδικασθέντες σε οποιαδήποτε ποινή για κακή εκτέλεση 
Εργασιών συντήρησης και επισκευής αυτοκινήτων, μοτοσυκλετών και 
μοτοποδηλάτων σύμφωνα με την παρ. 1 περίπτωση γ' του άρθρου 8 του 
Ν. 1575/1985 επιβάλλεται πρόσθετα και διοικητική κύρωση προστί¬ 
μου μέχρι τριακοσίων χιλιάδων (300.000) δραχμών. Το πρόστιμο 
αυτό επιβάλλεται από τον αρμόδιο Νομάρχη ύστερα από έγγραφη 
κλήση του παραβάτη να εκθέσει εγγράφως τις απόψεις και αντιρρήσεις 
του μέσα σε πέντε (5) ημέρες και εισπράττεται σύμφωνα με τις διατάξεις 
που προβλέπουν την είσπραξη δημοσίων εσόδων. 

Άρθρο 18 

Διαδικασία σφράγισης συνεργείου 

1. Όταν διαπιστωθεί λειτουργία συνεργείου συντήρησης και επι¬ 
σκευής αυτοκινήτων, μοτοσυκλετών και μοτοποδηλάτων χωρίς τη σχε¬ 
τική άδεια λειτουργίας, εκδίδεται από την αρμόδια για τη χορήγηση αυ¬ 
τής Υπηρεσία απόφαση με την οποία διατάσσεται η σφράγιση του συνερ¬ 


γείου μετά από είκοσι (20) ημέρες από την κοινοποίησή της. Η παρα¬ 
πάνω προθεσμία μπορεί να συντμηθεί απεριόριστα μόνο σε εξαιρετικές 
περιπτώσεις όπως π.χ. για θέματα ασφαλείας του κοινού και των εργα¬ 
ζομένων. 

Η παραπάνω απόφαση κοινοποιείται: 

α) Στον ενδιαφερόμενο, ιδιοκτήτη ή εκμεταλλευτή της εγκατάστασης 
του συνεργείου με απόδειξη. 

β) Στην οικεία Εισαγγελική Αρχή, με απλή αλληλογραφία, για την 
άσκηση ποινικής δίωξης για παράβαση της παρ. 1 περίπτ. β' του άρ¬ 
θρου 8 του Ν. 1575/1985 και 

γ) Στην οικεία Αστυνομική Αρχή. 

2. Αμέσως μετά την πάροδο της οριζόμενης στην προηγούμενη πα¬ 
ράγραφο προθεσμίας, (η οποία αποσκοπεί στην παροχή δυνατότητας 
του συνεργείου για την τακτοποίηση των εκκρεμοτήτων του), επιτροπή 
αποτελούμενη από ένα υπάλληλο της αρμόδιας Υπηρεσίας του Υπουρ¬ 
γείου Μεταφορών και Επικοινωνιών που ορίζεται από τον προϊστάμενο 
αυτής και από ένα αστυνομικό όργανο, που ορίζεται από το Διοικητή της 
οικείας Αστυνομικής Αρχής στην αρμοδιότητα της οποίας υπάγεται το 
προς σφράγιση συνεργείο, μεταβαίνει επιτόκου και προβοιίνει στη σφρά¬ 
γιση της κυρίας εισόδου του συνεργείου. 

3. Η κατά προηγούμενη παράγραφο σφράγιση ενεργείται σε δύο δια¬ 
κεκριμένα σημεία με την πρόσδεση της θύρας εισόδου με γαλβανισμένο 
σύρμα διαμέτρου περίπου ενός (1) χιλιοστόμετρου, του οποίου τα άκρα 
θα ασφαλίζονται με συνήθεις μολυβδοσφραγίδες, οι οποίες θα συμπιέζο¬ 
νται (σφραγίζονται) με χειρομοχλό (πένσα) που θα έχει (ανάγλυφες εγ¬ 
γραφές με τις ενδείξεις «ΥΠΟΥΡΓΕΙΟ ΜΕΤΑΦΟΡΏΝ ΚΑΙ ΕΠΙΚΟΙ¬ 
ΝΩΝΙΩΝ» και το εθνόσημο. 

4. Μετά το πέρας της, κατά την προηγούμενη παράγραφο, διαδικα¬ 
σίας σφράγισης, συντάσσεται πρακτικό σφράγισης, σε δύο αντίτυπα, που 
υπογράφεται από τα δύο μέλη της επιτροπής και από τον κύριο ή εκμε¬ 
ταλλευτή του σφραγισθέντος συνεργείου, και το ένα αντίτυπο παραδίδε- 
ται το αργότερο εντός της επομένης από τη σφράγιση ημέρας στην Αρχή 
που έχει εκδόσει την απόφαση σφράγισης, ενώ το άλλο παραδίδεται 
στην οικεία Αστυνομική Αρχή. 

5. Αποσφράγιση συνεργείου (μετά από αίτηση του ενδιαφερομένου 
ιδιοκτήτη ή εκμεταλλευτή αυτού, που υποβάλλεται στην Αρχή που εξέ¬ 
δωσε την απόφαση σφράγισης) γίνεται από αστυνομικό όργανο που ορί¬ 
ζεται από το Διοικητή της οικείας Αστυνομικής Αρχής μετά από προη¬ 
γούμενη σχετική πράξη αποσφράγισης που εκδίδεται από την ίδια αρμό¬ 
δια αρχή που έχει εκδόσει την απόφαση σφράγισης. Η πράξη αποσφρά¬ 
γισης κοινοποιείται στον ενδιαφερόμενο και στην Αστυνομική Αρχή στην 
αρμοδιότητα της οποίας υπάγεται το συνεργείο. 

Η πράξη αποσφράγισης εκδίδεται στις εξής περιπτώσεις: 

α) Μετά τη χορήγηση της στερούμενης άδειας λειτουργίας, για την 
οποία σφραγίστηκε το συνεργείο. 

β) Μετά από αίτηση του ιδιοκτήτη ή εκμεταλλευτή του συνεργείου 
και υπεύθυνη δήλωσή του του άρθρου 8 του Ν. 1599/1986 ότι προτί- 
θεται να προχωρήσει στην απομάκρυνση των εγκατεστημένων στο συ¬ 
νεργείο μηχανημάτων. 

6. Μετά το τέλος της αποσφράγισης η οποία (με αποκοπή του γαλ- 
βανισμένου σύρματος) συντάσσεται σε δύο αντίτυπα «πρακτικό απο¬ 
σφράγισης», που υπογράφεται από το αστυνομικό όργανο που αποσφρά¬ 
γισε το συνεργείο και το ένα αντίτυπο παραδίδεται το αργότερο εντός 
της επομένης από την αποσφράγιση ημέρου; στην Υπηρεσία που έχει εκ- 
δώσει την απόφαση αποσφράγισης, ενώ το άλλο οιντίτυπο ποιραδίδεται 
στην οικεία Αστυνομική Αρχή. 

Άρθρο 19 

Επέκταση Συνεργείου 

Η άδεια επέκτασης συνεργείου συντήρησης κοα επισκευής αυτοκινή¬ 
των, μοτοσυκλετών και μοτοποδηλάτων χορηγείται από την υπηρεσία 
που χορηγεί, σύμφωνα με τις διατάξεις του ποιρόντος, την άδεια ίδρυ¬ 
σης. Δεν επιτρέπεται η κατ’ επέκτοιση προσθήκη βιχφείου και φοινο- 
ποιείου σε περιοχές όπου αποιγορεύεται η ίδρυση βαφείου και φανο¬ 
ποιείου από πολεοδομικές διατάξεις ή από τις ισχύουσες διατάξεις περί 
εγκαταστάσεως, επεκτάσεως, εκσυγχρονισμού και μετεγκαταστάσεως 
βιοτεχνικών μονάδων. 

Άρθρο 20 

Επιθεωρήσεις Συνεργείων 

Οι εγκαταστάσεις των συνεργείων υπόκεινται σε επιθεώρηση από τις 
αρμόδιες περιφερειακές υπηρεσίες του Υπουργείου Μεταφορών κοα Επι- 

κοινωνιών για τη διαπίστωση της καλής και σύμφωνα με τους όρους 
του παρόντος λειτουργίας τους. Οι επιθεωρήσεις αυτές πραγματοποιού¬ 
νται κατά την κρίση της αρμόδιας περιφερειακής υπηρεσίας και σε χρόνο 
όχι μεγαλύτερο της δεκαετίας από την προηγούμενη επιθεώρηση. 

Άρθρο 21 
Τελικές Διατάξεις 

1. Τα συνεργεία της παρ. 14 του άρθρου 13 του παρόντος πρέπει να 
είναι εφοδιασμένα απαραίτητα και με ειδική εξουσιοδότηση που προβλέ- 
πεται από το άρθρο 5 του Π. Δ/τος 219/1981 (ΦΕΚ 67). 

2. Οι ειδικές διατάξεις που ισχύουν εκάστοτε και αναφέρονται στην 
ίδρυση και εκσυγχρονισμό βιομηχανιών και βιοτεχνιών και συνεργείων 
υγραερίου (όπως υγειονομικές διατάξεις και διατάξεις κανονισμών πυ¬ 
ρασφαλείας) κατισχύουν των διατάξεων του παρόντος. 

Άρθρο 22 

Λειτουργούντα Συνεργεία 

1. Στις διατάξεις του παρόντος υπάγονται και τα συνεργεία αυτοκινή¬ 
των μοτοσυκλετών και μοτοποδηλάτων τα οποία έτυχαν, πριν την ισχύ 
του παρόντος, άδειας εγκατάστασης ή λειτουργίας από τις αρμόδιες 
υπηρεσίες των οικείων Νομαρχιών (Δ/νσεις Βιομηχανίας), ή και απαλ¬ 
λαγής σύμφωνα με τις διατάξεις του Α.Ν. 207/1967 (ΦΕΚ 216). 

2. Άδεια λειτουργίας χορηγείται σε όλα τα συνεργεία επισκευής αυ¬ 
τοκινήτων, μοτοσυκλετών και μοτοποδηλάτων που λειτουργούν μέχρι 
τη δημοσίευση του παρόντος, ύστερα από υποβολή στις αρμόδιες νομαρ¬ 
χιακές υπηρεσίες του Υπουργείου Μεταφορών και Επικοινωνιών σχετι¬ 
κής αίτησης με τα παρακάτω δικαιολογητικά: 

α) Βεβαίωση της Πυροσβεστικής Υπηρεσίας, σύμφωνα με τις διατά¬ 
ξεις της. 

β) Βεβαίωση της αρμόδιας οικονομικής εφορίας στην οποία φαίνεται 
ότι υποβλήθηκε φορολογική δήλωση από τον ενδιαφερόμενο για τα εισο¬ 
δήματα από την άσκηση του επαγγέλματος επισκευαστή αυτοκινήτων, 
μοτοσυκλετών και μοτοποδηλάτων. Η παραπάνω άδεια λειτουργίας 
χορηγείται για μια πενταετία που αρχίζει από την ισχύ του παρόντος. 
Μετά την παρέλευση της πενταετίας αυτής, για να χορηγηθεί νέα άδεια 
λειτουργίας του συνεργείου πρέπει να συντρέχουν οι γενικές προϋποθέ¬ 
σεις του παρόντος, για την ίδρυση και λειτουργία νέων συνεργείων. 

3. Οι ενδιαφερόμενοι ιδιοκτήτες ή εκμεταλλευτές των συνεργείων του 
παρόντος άρθρου υποχρεούνται να υποβάλουν τα προβλεπόμενα στην 


παρ. 2 δικαιολογητικά μέσα σε προθεσμία έξι (6) μηνών από την έναρξη 
ισχύος του παρόντος. 

Αν περάσει άπρακτη η παραπάνω προθεσμία οι αρμόδιες για τη χο¬ 
ρήγηση αδειών ίδρυσης και λειτουργίας συνεργείων νομαρχιακές υπη¬ 
ρεσίες του Υπουργείου Μεταφορών και Επικοινωνιών προβαίνουν στη 
σφράγιση των συνεργείων αυτών κατά τη διαδικασία του άρθρου 18 του 
παρόντος. 

Άρθρο 23 
Ανάρτηση αδειών 

Σε εμφανή θέση του συνεργείου αναρτώνται: 

α) Η άδεια λειτουργίας του συνεργείου και 

β) Η άδεια άσκησης επαγγέλματος του υπεύθυνου τεχνίτη για την 
επισκευή αυτοκινήτων, μοτοσυκλετών και μοτοποδηλάτων. 

Άρθρο 24 

Από τη δημοσίευση του παρόντος, καταργείται κάθε προγενέστερη 
διάταξη που ρυθμίζει διαφορετικά τη διαδικασία χορήγησης αδειών 
ίδρυσης και λειτουργίας συνεργείων συντήρησης και επισκευής αυτοκι¬ 
νήτων, μοτοσυκλετών Άαι μοτοποδηλάτων. 

Άρθρο 25 

Η ισχύς του παρόντος, αρχίζει μετά τρεις (3) μήνες από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών, αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 15 Φεβρουάριου 1988 

